Botaniese Tuin met ‘n verskil - Afrikaans Blog | By South Africa Channel
HomeRegionsEastern CapeFree StateKwazulu NatalLimpopoMpumalangaNorthern CapeNorth WestWestern Capemore...MapTravelHotelsFlightsCar Hiremore...AttractionsMuseumsHeritage SitesParksGame Reservesmore...What to DoSafaris4x4 DrivingCrocodile Cage DivingHikingmore...EventsNewsVideosLocal DirectoryGame LodgesGuest HousesWedding Venuesmore...Add My Establishment South AfricaAfrikaansBlogBotaniese Tuin Met N Verskil
Net buite Worcester, en ongeveer een honderd en twintig kilometer van Kaapstad, is een van die beste water-besparende tuine in Suid-Afrika en ook die enigste vetplanttuin in Afrika. Die Karoo Nasionale Botaniese Tuin is in 1921 gestig en was naby Matjiesfontein, maar ten einde meer toeriste die geleentheid te bied om dit te besoek, is dit in 1945 na sy huidige standplaaas verskuif. Vandag is die Karoo Nasionale Botaniese Tuin een van die juwele in Suid-Afrika en stel besoekers in staat om van die mees eksotiese en kleurvolle plante van die droeër dele van die land te besigtig. Elf hektaar van die tuin is bewerk, terwyl die res, ongeveer een honderd vier en veertig hektaar, ongerep as ‘n blomme reservaat gelaat word met wandelpaaie en spesiale kenmerke vir besoekers om self te verken. Gedurende die blommaande word ‘n klein toegangsfooi gevra, maar vir die res van die jaar is toegang gratis. Dit is gewoonlik gedurende Augustus en September wanneer die die tuin die meeste besoekers lok aangesien dit die tyd is wanneer die Bokbaai-vygies blom en die park omskep word in ‘n see van kleur.